A 2009-es konföderációs kupa döntője volt az amerikaiak eddigi legnagyobb felnőtt szinten elért sikere. Bradley itt is folyamatosan játszott. Egyetlen gólját a csoportmeccsek során, Egyiptom ellen szerezte. Ez a gól kellett ahhoz, hogy az amerikaiak továbbjussanak. Az elődöntőben Jorge Larrionda játékvezető kiállította, így nem szerepelhetett a döntőben, amelyet Brazília kétgólos hátrányból fordítva nyert meg.